שכונה על הגובה (מחזמר)

שכונה על הגובה (באנגלית: In the Heights) הוא מחזמר עם מילים ולחן מאת לין-מנואל מירנדה ותסריט מאת קיארה אלגריה הודס. משך הסיפור הוא שלושה ימים בשכונה וושינגטון הייטס במנהטן עילית, ניו יורק.

הפקה ניסיונית של המחזמר התקיימה בשנת 2005 בווטרפורד, קונטיקט. בשנת 2007 המופע נפתח באוף-ברודוויי ולאחריו עבר במרץ 2008 לברודוויי. המחזמר היה מועמד ל-13 פרסי טוני וזכה בארבעה, מתוכם בפרס טוני למחזמר הטוב ביותר. עיבוד קולנועי המבוסס על המחזמר יצא לאקרנים ביוני 2021.

 רקע 
לין-מנואל מירנדה כתב טיוטה מוקדמת של "שכונה על הגובה" בשנת 1999 במהלך השנה השנייה שלו בקולג'. לאחר שההצגה התקבלה על ידי להקת תיאטרון הסטודנטים, Second Stage, של אוניברסיטת וסליאן מירנדה הוסיף "ראפ בסגנון חופשי... וביצועי סלסה". ההפקה רצה בין ה-27 ל-29 באפריל 2000, כשכל הצגה היא מערכה אחת באורך 80 דקות, שנשמעה כמו "גרסת היפ הופ של רנט". בשנת 2004, קיארה אלגריה הודס, כותבת התסריט, הצטרפה לצוות היצירה.

 הפקות 
 הפקה ניסיונית בקונטיקט 
הפקה של "שכונה על הגובה" הועלתה בכנס הלאומי לתיאטרון המוזיקה במרכז התיאטרון יוג'ין אוניל בווטרפורד, קונטיקט, בין ה-23 ל-31 ביולי 2005, בבימויו של תומאס קייל ובניהולו המוזיקלי של אלכס לקמואר. צוות השחקנים כלל את נטלי קורטז, ג'נט דקל, רובין דה חסוס, יואי דנבר, כריסטופר ג'קסון, דורין מונטלבו, חוויאר מוניוז, ריק נגרון, שינה מארי אורטיז, מאט סלדיבר, מוניקה סלזאר וננסי טיקוטין.

 אוף-ברודוויי 
הפקת המחזמר באוף-ברודוויי הועלתה בתיאטרון 37 Arts בינואר 2007 ונסגרה ב-15 ביולי באותה שנה לאחר 33 הצגות מקדימות ו-182 הופעות רגילות. ההפקה כוללת בימוי מאת תומאס קייל, כוראוגרפיה מאת אנדי בלנקנבואלר וניהול מוזיקלי מאת אלכס לקמואר.

 ברודוויי 
הפקת המחזמר בברודוויי החלה בהצגות מקדימות ב-14 בפברואר 2008, וערב הפתיחה התקיים ב-9 במרץ באותה שנה בתיאטרון ריצ'רד רוג'רס. ההפקה כוללת בימוי מאת קייל, כוראוגרפיה מאת בלנקנבואלר, עיצוב במה מאת אנה לואיזוס, עיצוב תלבושות מאת פול טזוול, עיצוב תאורה מאת האוול בינקלי, עיצוב סאונד מאת Acme Sound Partners, עיבודים מוזיקליים ותזמור מאת אלכס לקמואר וביל שרמן ותיאום מוזיקלי מאת מייקל קלר.

ב-2 באוגוסט 2010, הפקת המחזמר בברודוויי העלתה את ההצגה ה-1,000.

ההפקה נסגרה ב-9 בינואר 2011, לאחר 29 הצגות מקדימות ו-1,184 הופעות רגילות.

 עלילה 
"שכונה על הגובה" מתרכזת במגוון דמויות המתגוררות בשכונת וושינגטון הייטס, בקצה הצפוני של מנהטן. במרכז המחזה עומד אוסנאבי, בעל מכולת שדואג לשכנה הקובנית המבוגרת, נכסף לבחורה היפה שעובדת בסלון היופי השכונתי וחולם לזכות בלוטו ולברוח לחופי מולדתו שברפובליקה הדומיניקנית. בינתיים, נינה, חברת ילדות של אוסנאבי, חזרה לשכונה משנת הלימודים הראשונה בקולג' עם חדשות מפתיעות להוריה, שהשקיעו את חסכונותיהם בבניית חיים טובים יותר לבתם. בסופו של דבר, אוסנאבי ותושבי השכונה מבינים מה זה אומר להיות בבית.

 רשימת שירים 
מערכה ראשונהמערכה שנייה• "In the Heights" – אוסנאבי ואנסמבל• "Sunrise" – נינה, בני ואנסמבל• "Breathe" – נינה ואנסמבל• "Hundreds of Stories" – אבואלה קלאודיה ואוסנאבי• "Benny's Dispatch" – בני ונינה• "Enough" – קמיליה• "It Won't Be Long Now" – ונסה, אוסנאבי וסוני• "Carnaval del Barrio" – דניאלה ואנסמבל• "Inútil" – קווין• "Atención" – קווין• "No Me Diga" – דניאלה, קלרה, ונסה ונינה• "Alabanza" – אוסנאבי, נינה ואנסמבל• "96,000" – אוסנאבי, בני, סוני, ונסה, דניאלה, קלרה ואנסמבל• "Everything I Know" – נינה• "Paciencia y Fe (Patience and Faith)" – אבואלה קלאודיה ואנסמבל• "No Me Diga (Reprise)" – דניאלה, קלרה וונסה• "When You're Home" – נינה, בני ואנסמבל• "Champagne" – ונסה ואוסנאבי• "Piragua" – מוכר פירגואה• "When the Sun Goes Down" – נינה ובני• "Siempre (Always)" – קמיליה• "Finale" – אוסנאבי ואנסמבל• "The Club/ Fireworks" – אנסמבל

 דמויות וצוות שחקנים 
דמותברודווייאוסנאבילין-מנואל מירנדהנינהמנדי גונזלסבניכריסטופר ג'קסוןונסהקארן אוליביואבואלה קלאודיהאולגה מרדיזקוויןקרלוס גומזקמיליהפריסילה לופזסונירובין דה חסוסדניאלהאנדראה ברנסקלרהג'נט דקלפיט גרפיטיסת' סטיוארטמוכר פירגואהאליסאו רומן

 פרסים ומועמדויות 
 ברודוויי 
שנהפרסקטגוריהמועמדתוצאה2008פרס טוניהמחזמר הטוב ביותרעיצוב התלבושות הטוב ביותר במחזמרפול טזוולהכוראוגרפיה הטובה ביותראנדי בלנקנבואלרתסריט המחזמר הטוב ביותרקיארה אלגריה הודסהביצוע הטוב ביותר על ידי שחקן ראשי במחזמרלין-מנואל מירנדהעיצוב התאורה הטוב ביותר של מחזמרהאוול בינקליהביצוע הטוב ביותר על ידי שחקנית משנה במחזמראולגה מרדיזהביצוע הטוב ביותר על ידי שחקן משנה במחזמררובין דה חסוסהבימוי הטוב ביותר של מחזמרתומאס קיילהמוזיקה המקורית הטובה ביותרלין-מנואל מירנדההתזמור הטוב ביותראלכס לקמואר וביל שרמןעיצוב הבמה הטוב ביותר של מחזמראנה לואיזוסעיצוב הסאונד הטוב ביותר של מחזמרAcme Sound Partnersפרס גראמיאלבום המחזמר הטוב ביותר2009פרס פוליצרפרס פוליצר לדרמה

 קישורים חיצוניים 


 שכונה על הגובה – באתר Internet Broadway Database
 שכונה על הגובה – באתר Playbill
 שכונה על הגובה – באתר Broadway.com

 הערות שוליים 

קטגוריה:מחזות זמר
קטגוריה:מחזות זמר אמריקאיים
קטגוריה:זוכי פרס גראמי
קטגוריה:זוכי פרס טוני למחזמר הטוב ביותר